**Экичи бала**

1) Дем алууга чыккан мугалимдин ордуна бул сапар класска башка мугалим кирди. Ал сабакты баштагандан бир аз өтүп, окуучулардын бирине суроо узатты эле, балдар баары күлүп жиберишти. Окутуучу аларга таң калды. Ал окуучуларды сыдыра тиктеп, алар эмне үчүн мынчалык каткырып күлгөндөрүнүн сырын билди. Ага себеп, класста акылсыз, эч кимге кошула албаган «жаман» балага суроо берген экен. Сабак бүтүп, окуучулар сыртты көздөй жөнөшкөндө жанагы баланы өзүнө чакырды. Ал менен класста жалгыз калып, кагазга жазылган эки сап ырды берди да:

2) -Муну атыңды кандай жаттасаң, ошондой жаттап ал. Эч кимге айтпа,-деди.

Кийинки сабакта мугалим ошол эки катар ыр саптарын доскага жазды. Алардын маани-маңызын түшундүрдү, соң өчүрүп салып:

-Ким азыркы ыр саптарын жаттап калды?,-деген суроону узатты.

Эч ким чурк этпеди. Класс ичин жымжырттык каптады. Бир гана баягы-баягы баары «экичи», «акылсыз» деп келекелеген бала акырын колун көтөрдү.

Мугалим да ушуну күтүп тургансып :

3) -Жооп бер,-деди, акырын гана . Жанагы бала ыр саптарын куюлуштуруп айтып берди. Маанисине да токтолду. Окутуучу аны көпкө чейин мактады.Башкалар да андан өрнөк алса жакшы болорун айтты. Окуучулар классташынын мындай капысынан кол котөргөнүнө ишенбей, таңыркап тиктеп турушту. Айрымдары ага күлүп жүргөндөрүнө кыжаалат да боло түшүштү. Мындай көрүнүш бир нече жолу кайталанды.

4) Класстагы окуучулардын ал балага болгон мамилелери күн сайын өзгөрө баштады. «Экичи» баланын жан дүйнөсү өзгөрүп, оң жагына оой баштады. Ал күн сайын сабактарынан жакшы бааларды алганга тырышаар эле. өзүнө болгон ишенич ансайын артып баратты. Алдыңкы окуучулардын катарына кошулганда өзүнүн акылсыз эместигин аңдады. Окуучулар менен билим таймаштарына чыгарына ишенди. Мектепти эң жакшы баалар менен бүтүрүп, жогорку окуу жайына тапшырды . Аны аяктаган соң, магистратурада окуй баштады.Илимдин доктору болууга максат койду. Ал илимий эмгегинин аягында мугалимдер туурасында төмөнкүдөй пикирин жазып койду: «Мугалимдер эки түрдѳ болушат. Биринчилери жакшылыктын ачкычы болсо, экинчилери анын жапкычы. Биринчилери баланын жөндөмүн аңдап, колунан жетелеп, алга карай үмүттөндүрѳт. Турмуш жолун салууга жардам берет. Талантын таптап, алга жылдырат.

**1-абзац**

**Чтение**

**для получения информации**

1.5. Ученик умеет определить, какую информацию можно получить из данного текста

1. Мугалим алгач кимди сөзгө тартты?

А)жалпы балдарды

Б)экичи баланы  
В) мугалимди  
Г) окуучуларды

2. Мугалим “эки алган баланы” кантип алдыга жетелеп чыкты?

А) билим таймаштарына катыштыруу аркылуу

Б) жаман балага кайрылуу аркылуу  
В) ыр саптарын айттыруу аркылуу  
Г) балдардын күлкүсү аркылуу

3. Мугалим “жаман баланы” эмне себептен алып калды?

А) шылдыңдоо үчүн

Б) абалын билүү үчүн

В) жакшылыкка жетелөө үчүн

Г) жакшы көрүш үчүн

4. Баланын мугалим менен болгон сүйлѳшүүсүнѳн кандай сезим пайда болду?

А) ишеним

Б) стресс  
В) таң калуу  
Г) коркунуч

5. “ѳрнѳк” деген сѳздүн мааниси?  
А) тарбия

Б) үлгү  
В) сабак  
Г) маани

6.Текст жанры боюнча аныкта:

А) аңгеме  
Б) миф  
В) легенда  
Г) повесть

7. Автор текстте негизги ойду кайсы ойду айтты?

А)Окуучулардын бири-бирине мамлисеин билдирет.

Б)Балдар да илимдердин доктору болорун билдирет  
В) Бири-бирне туура мамиле жасоого үйрөтөт  
Г)Мыкты мугалим адамды жашоого жетелейт.

8.Тексттен алган маалымат боюнча сүйлөмдү толукта.

«Экичи» баланын жан дүйнөсү өзгөрүп, ... .

А) түнгө кире баштады

Б)оң жагына оой баштады

В) досторуна бара баштады

Г) күлкүгө ээ боло баштады